તમારા ફેમિલીને ખૂબ સમય આપો. પૈસા કમાવવા જોઈએ પણ ફક્ત પૈસા કમાવવા જ એ જિંદગીનું લક્ષ્ય ના હોવું જોઈએ. આપણે આપણા માતા-પિતા, બાળકો અને પત્નીને કેટલો સમય આપીએ છીએ એ ખૂબ જ મહત્વની બાબત છે. આખી જિંદગી કામ કરતા રહેશો અને પછી કહેશો કે, હું મારી ફેમિલી માટે કમાવું છું, પણ ફેમિલીને સમય આપો. ફેમિલી મેમ્બર્સની ખુશી જુઓ. પેરેન્ટ્સે આપણને મોટા કર્યા છે તો તેમનો તિરસ્કાર ન કરો. સમાજમાં અનેક લોકો તેમના પેરેન્ટ્સને તરછોડી રહ્યા છે. એ જોવું દુ:ખની વાત છે. પત્નીને પણ રિસ્પેક્ટ આપો. એ તમારું બીજું અંગ છે. એ સ્પાઇનલ કોર્ડ છે. એટલે ધર્મ પત્ની કહેવાય છે. ફેમિલી બોન્ડિંગથી શ્રીમંત કોઈ વસ્તુ નથી.